Poštovani,

nastavno na dopis za istraživanje potreba u svezi školske prehrane u osnovnim školama – drugo Odluku Upravnog odbora Zaklade „Hrvatska za djecu“ o dodjeli financijskih sredstava u svrhu **sufinanciranja troškova školske prehrane** djece u osnovnim školama za drugo polugodište školske godine 2018./2019. od dana 25. siječnja 2019., kako bi mogli započeti s projektom u prilogu dostavljamo dokumente koje je potrebno ispuniti ili pribaviti prije potpisivanja ugovora.

Dokumenti su sljedeći:

1. **DOKAZNA DOKUMENTACIJA:**

* Obrazac 1 – Dokazna dokumentacija za potrebe Ugovora – potvrda OŠ da je dijete krajnji korisnik polaznik iste (izdaje, potpisuje i ovjerava OŠ)
* Obrazac 2 – Dokazna dokumentacija za potrebe Ugovora – izjava roditelja koji predaje zahtjev za korištenje ove posebne potpore Zaklade (potpisuje roditelj/zakonski skrbnik)

Spomenuti obrasci zajedno sa potvrdama nadležne Porezne uprave predstavljaju dokaznu dokumentaciju temeljem koje se utvrđuju krajnji korisnici projekta (djeca) i predmet su nadzora koje će eventualno provesti Zaklade „Hrvatska za djecu“.

1. **PRILOZI UGOVORA:**

-          Prilog 2 Ugovoru – popis djece krajnjih korisnika, predložak (ispunjava OŠ)

-          Prilog 3 Ugovoru – podaci o potrebama za sufinanciranje troškova školske prehrane (ispunjava OŠ, osnivač predaje zbirnu tablicu)

**Uvjeti financiranja su**:

(i)                  sufinanciranje troškova školske prehrane za cijelo drugo polugodište šk. god. 2018./2019. (+/- 102 radna dana) za svu djecu u potrebi čiji roditelji/skrbnici dokažu ispunjavanje propisanih uvjeta

(ii)                **sufinanciranje po osnovi 1 obrok dnevno po djetetu u iznosu od 5,50 kn** (pet kuna i pedeset lipa) po obroku će se sufinancirati samo 1 (jedan) obrok dnevno u iznosu 5,50 kn što znači ukupno 5,50 kn/dijete za svaki nastavni dan drugog polugodišta školske godine 2018./2019. … slijedom ovoga, roditelji koji su sami financirali školsku prehranu u ovom mjesecu imaju pravo ostvariti proporcionalni povrat novaca za dosad ostvarene troškove sukladno naprijed izloženom modelu, a roditelji koji nisu imali takve troškove mogu od dana potpisa ugovora do kraja polugodišta ostvariti pravo na sufinanciranje po naprijed izloženom modelu ukoliko dokaznom dokumentacijom dokažu da ispunjavaju propisane uvjete

(iii)               sufinanciranje će se osigurati za djecu u potrebi u slučaju kada su ispunjeni najmanje sljedeći uvjeti:

-          dijete je polaznik jednog od 8 (osam) razreda osnovne škole koja je u nadležnosti nekog od naprijed spomenutih osnivača osnovnih škola, pri čemu osnovna škola ne može biti privatna i/ili bilo koja druga škola za pohađanje koje se plaća školarina

-          prihod obitelji u kojoj živi dijete ne iznosi više od 2.000,00 kn (dvije tisuće kuna i nula lipa) po članu zajedničkog kućanstva za razdoblje od 1. 1. 2018. do 31. 12. 2018.

-          obitelj u kojoj živi dijete nije prethodno ostvarila potporu od Zaklade „Hrvatska za djecu“ za fizičke osobe u svrhu pokrića troškova školske prehrane za prijavljeno dijete za šk. god. 2018./2019.

(iv)               dokumentacija kojom se dokazuje ispunjavanje uvjeta iz prethodne točke je sljedeća:

-          **potvrda o pohađanju pojedine osnovne škole, potpisana i ovjerena od strane odgovorne osobe (ravnatelj osnovne škole), koja uključuje sve osnovne osobne podatke o djetetu (vidjeti iznad Obrazac 1)**

-          **potvrda nadležne Porezne uprave o visini dohotka i primitaka za razdoblje 1. 1. 2018. do 31. 12. 2018.**

-          **izjava koju potpisuje roditelj/skrbnik, prema predlošku koji dostavi Zaklada (vidjeti iznad Obrazac 2)**